label_title: Brasils Grand Prix 2012
label_desc: Brasils Grand Prix 2012 var et Formel 1-løp som ble arrangert 25. november 2012 på Autódromo José Carlos Pace i São Paulo, Brasil. Det var det 20. og siste løpet i Formel 1-sesongen 2012, og 42. gang at Brasils Grand Prix ble arrangert. Løpet ble vunnet av Jenson Button i McLaren. Sebastian Vettel, som kom på sjetteplass i løpet, sikret seg poeng nok til å ta sitt tredje strake verdensmesterskap. På syvendeplass i løpet kom Michael Schumacher, som kjørte sitt siste løp i Formel 1.